als_Latn dik_Latn sag_Latn
Neziri: Paditë ndaj gazetës "Lajm" janë tentim për të heshtur mediat!
Analisti Xhelal Neziri ka komentuar paralajmërimet e shefit të kabinetit të Ali Ahmetit Artan Grubi për paditë ndaj gazetës “Lajm” ku thotë se me këto padi Grubi dhe BDI kanë humbur të drejtën të kritikojnë gjyqësinë dhe se këto padi janë tentim për heshtjen dhe frikësimin e mediave dhe gazetarëve.
Ja reagimi i plotë i tij:
“Me këto padi Grubi dhe BDI e humbin të drejtën të kritikojnë gjyqësinë. Nëse nuk i beson një institucioni atëherë as nuk i drejtohesh për të ndarë drejtësi, në rastin konkret. Këto padi janë padyshim tentim për heshtjen dhe frikësimin e mediave dhe gazetarëve, një metodë që deri më tani ka qenë mjet për instalimin e një ambienti jodemokratike në hapësirën publike të Maqedonisë. Jo vetëm Grubi, por të gjithë politikanët duhet ta dijnë se lufta me mediat është që në start e humbur. Një politikan që nuk di të komunikojë me mediat, ai është armiku më i madh i partisë që përfaqëson. Ndërtimi i raporteve korrekte me mediat dhe gazetarët nënkupton zgjidhje të mospajtimeve nëpërmjet një debati publik dhe me argumente, e jo duke u fshehur pas gjyqësisë të cilën opinioni e di se kush e kontrollon dhe kush e mban peng” ka thënë për “Lajm” Xhelal Neziri.
als_Latn als_Latn als_Latn als_Latn